Vaccine Information Statement ● MMR (2/12/18) ● Haitian Creole Translation ● Distributed by the Immunization Action CoalitionBILTEN ENFÒMASYON SOU VAKSENVaksen MMR (Lawoujòl, Malmoutonak Ribeyòl): Sa Ou Dwe Konnen
1Poukisa moun dwe pran vaksen?

Lawoujòl, malmouton, ak ribeyòl se maladi viral ki ka
gen konsekans grav. Anvan te gen vaksen, maladi sa yo tekouran anpil nan Etazini, espesyalman pami timoun yo.
Yo kouran toujou nan anpil kote nan mond lan.
Lawoujòl Viris lawoujòl lakòz sentòm ki ka gen ladan lafyèv, tous,nen k ap koule, ak zye wouj k ap koule dlo, epi souvan
annapre yon gratèl ki kouvri tout kò a.
 Lawoujòl ka lakòz enfeksyon nan zòrèy, dyare, akenfeksyon nan poumon (nemoni). Raman, lawoujòl kalakòz domaj nan sèvo oswa lanmò.
Malmouton Viris malmouton lakòz lafyèv, maltèt, doulè nan misk,fatig, pèdi apeti, ak glann saliv yo ki anfle ak sansib anbazòrèy yo sou youn oswa sou toude bò.
 Malmouton ka lakòz moun vin soud, anfleman kouvèti sèvo
a ak/oswa mwal epinyè a (ansefalit oswa menenjit), anfleman
ki fè mal nan testikil yo oswa ovè yo, epi trè raman, lanmò.
Ribeyòl (ke yo rele tou Lawoujòl Alman) Viris ribeyòl lakòz lafyèv, malgòj, gratèl leve sou po,maltèt, ak iritasyon nan zye.
 Ribeyòl ka lakòz atrit nan jiska mwatye fi adolesan ak adilt.
 Si yon fanm gen ribeyòl pandan li ansent, li kapab fè yon
foskouch oswa tibebe li a kapab fèt avèk malfòmasyon ki grav.
Maladi sa yo kapab simaye fasilman ant yon moun ak yon
lòt moun. Lawoujòl pa menm bezwen kontak pèsonèl. Ouka trape lawoujòl si w antre nan yon chanm ke yon moun kigen lawoujòl kite deja depi jiska 2 èdtan.
Vaksen yo ak gwo pousantaj vaksinasyon yo te fè maladi sayo mwen kouran anpil Ozetazini.

2Vaksen MMR

Timoun yo dwe pran 2 dòz vaksen MMR, anjeneral: Premye dòz: Laj 12 mwa jiska 15 mwa
 Dezyèm dòz: Laj 4 an jiska 6 anTibebe k ap vwayaje andeyò Etazini lè yo gen laj ant
6 mwa ak 11 mwa dwe pran yon dòz vaksen MMR anvan
yo vwayaje. Sa kapab bay pwoteksyon pou yon ti tan kont
enfeksyon lawoujòl, men li p ap bay iminite an pèmanans.

MMR VIS – Haitian Creole (2/12/18)

Many Vaccine Information Statements
are available in Haitian Creole and otherlanguages. See www.immunize.org/vis
Anpil Bilten Enfòmasyon sou Vaksen yo
disponib nan lang kreyòl ayisyen ak nan
lòt lang. Gade nan www.immunize.org/vis

Timoun nan dwe resevwa 2 dòz kanmenm nan laj yorekòmande yo pou li gen pwoteksyon ki dire lontan.
Adilt ta ka bezwen vaksen MMR tou. Anpil adilt ki gen laj
18 an oswa plis ka fasil pou yo trape lawoujòl, malmouton,ak ribeyòl san yo pa konn sa.
Li ta ka rekòmande pou pran yon twazyèm dòz MMR nansèten sitiyasyon deklanchman malmouton.
Pa gen okenn risk yo konnen ki genyen lè yon mounresevwa vaksen MMR ansanm avèk lòt vaksen.
Gen yon konbinezon vaksen ki rele MMRV ki gen ni
vaksen kont varisèl ni vaksen MMR. MMRV se yon
opsyon pou sèten timoun laj 12 mwa jiska 12 ane. Genyon Bilten Enfòmasyon sou Vaksen apa pou MMRV.
Founisè swen sante w la kapab ba ou plis enfòmasyon.

Sèten moun pa dwe pran3	vaksen sa a
Di founisè swen vaksen an si moun k ap resevwa vaksen an: Gen nenpòt alèji grav, ki mete lavi an danje. Yon mounki te gen deja yon reyaksyon alèjik ki menase lavi apre yon
dòz vaksen MMR, oswa ki gen yon alèji grav ak nenpòt
pati nan vaksen sa a, yo gendwa konseye pou moun sapa pran vaksen an. Si ou vle enfòmasyon sou eleman ki
konpoze vaksen an, mande founisè swen sante w.
 Ansent, oswa panse li pètèt ansent. Pou yo pran vaksen
MMR fanm ansent yo dwe tann jiskaske yo pa ansent
ankò. Fanm yo dwe evite vin ansent pandan 1 mwa
omwen apre yo fin pran vaksen MMR.
 Gen yon sistèm defans kò ki febli akòz maladi (tankoukansè oswa VIH/SIDA) oswa tretman medikal (tankou
radyasyon, iminoterapi, estewoyid, oswa kimoterapi).
 Gen yon paran, yon frè oswa yon sè ki konn gen
pwoblèm nan sistèm defans yo.
 Te gen deja yon pwoblèm ki fè vyann li mètri oswa li
senyen fasil.
 Te resevwa yon transfizyon san pa twò lontan oswa
lòt pwodui abaz san. Yo ka konseye pou w ranvwaye
vaksinasyon MMR pou 3 mwa oswa plis.
 Gen tibèkiloz.

U.S. Department of
Health and Human Services
Centers for Disease
Control and Prevention

 Te pran nenpòt lòt vaksen nan 4 semèn ki sot pase yo. Lè yobay vaksen yo twò pre ansanm, yo ka pa travay byen menm jan.
 Pa santi w byen. Anjeneral, yon maladi lejè, tankou yon
rim, se pa yon rezon pou ranvwaye yon vaksinasyon. Yonmoun ki malad plizoumwen oswa ki malad grav ta dwerete tann pwobableman. Doktè w kapab ba ou konsèy.

Risk pou gen reyaksyon nan4	yon vaksen
Avèk nenpòt medikaman, gen yon chans pou reyaksyon,vaksen ladan tou. Sa yo jeneralman lejè epi yo disparèt
poukont yo, men reyaksyon grav ka posib tou.
Gen plis sekirite lè w pran vaksen kont MMR pase pou w
ta trape lawoujòl, malmouton, oswa ribeyòl. Pifò moun ki
pran vaksen MMR pa gen okenn pwoblèm avèk li.
Apre vaksinasyon MMR, yon moun ka gen:Evènman minè: Bra fè mal nan kote li pran piki a Lafyèv
 Po wouj oswa gratèl leve nan kote li pran piki a
 Glann anfle nan bò figi yo oswa nan kou
Si evènman sa yo rive, yo kòmanse anjeneral nan lespas 2 semèn
apre piki a. Yo rive mwen souvan apre dezyèm dòz la.
Evènman modere: Kriz (sakad oswa rete je fiks) ki asosye souvan ak lafyèv
 Jwenti yo fè mal oswa yo rèd pou yon ti tan, sitou kay fiadolesan oswa adilt
 Kantite plakèt ki ba pou yon ti tan, sa ki ka lakòz senyen
oswa vyann mètri nan fason ki pa abitid Gratèl leve sou tout kòEvènman grav yo rive trè raman: Moun vin soud Kriz pandan anpil tan, koma, oswa konnesans ki bese Domaj nan sèvo
Lòt bagay ki ta ka rive apre vaksen sa a:
 Pafwa moun endispoze apre pwosedi medikal, apre yonvaksen tou. Chita oswa kouche pandan apeprè 15 minit
kapab ede anpeche endispoze ak blese si w tonbe. Fèfounisè swen ou konnen si ou santi toudisman, oswa ou
gen chanjman nan vizyon oswa si zòrèy ou ap boudonnen.
 Sèten moun gen doulè nan zepòl ki kapab pi grav ak
dire pi lontan pase doulè moun kapab santi dòdinè apre
enjeksyon. Sa rive trè raman.
 Nenpòt medikaman ka koze yon reyaksyon alèjik grav. Yo
estime kalite reyaksyon konsa apre yon vaksen se mwens
pase 1 ka sou yon milyon dòz, epi sa ta rive nan lespas kèk
minit oswa kèk èdtan apre moun nan fin pran vaksen an.
Menm jan avèk nenpòt medikaman, gen yon ti chans pou
yon vaksen koze yon chòk grav oswa lanmò.
Yo toujou kontwole sekirite vaksen yo. Pou jwenn plisenfòmasyon, ale sou sitwèb: www.cdc.gov/vaccinesafety/Translation provided by the Immunization Action Coalition

Kisa k ap pase si gen yon
5	pwoblèm grav?
Kisa mwen dwe chèche?
 Chèche nenpòt bagay ki enkyete w, tankou siy yon reyaksyon
alèjik grav, lafyèv ki wo anpil, oswa konpòtman anòmal.
Siy yon reyaksyon alèjik grav kapab gen ladan itikè, figi
anfle ak gòj anfle, difikilte pou respire, yon batman kè rapid,
toudisman ak feblès. Siy sa yo ta kòmanse anjeneral nan kèk
minit pou rive nan kèk èdtan apre ou pran vaksen an.
Kisa mwen dwe fè?
 Si ou panse se yon reyaksyon alèjik ki grav oswa si ou
panse se yon lòt ijans ki pa kapab tann, rele 9-1-1 oswa ale
nan lopital ki pi pre a. Sinon, rele founisè swen sante ou.
Apre sa, yo dwe rapòte reyaksyon an nan Vaccine Adverse
Event Reporting System (VAERS) (Sistèm Rapò sou Efè
Segondè Vaksen). Doktè ou dwe fè rapò sa a, oswa ou kapab
fè li poukont ou sou sitwèb VAERS nan www.vaers.hhs.gov,oswa ou kapab rele nan 1-800-822-7967.
VAERS pa bay konsèy medikal.	Pwogram Nasyonal
6 Konpansasyon pou Chòk nanpran Vaksen
National Vaccine Injury Compensation Program (VICP) seyon pwogram federal yo te kreye pou konpanse moun ki tepran chòk akòz sèten vaksen.
Moun ki kwè yo ka te pran chòk nan pran yon vaksen,
pou jwenn enfòmasyon sou pwogram nan ak sou fason
pou yo fè yon reklamasyon, yo kapab rele nan 1-800-3382382 oswa yo ka ale sou sitwèb VICP nan www.hrsa.gov/
vaccinecompensation. Gen yon delè limit pou prezante yon
reklamasyon pou konpansasyon.

7	Kijan mwen kapab aprannplis enfòmasyon?

 Mande founisè swen sante ou. Li ka ba ou yon avi ki vini
ak vaksen an oswa sijere lòt sous enfòmasyon.
 Rele depatman sante lokal ou oswa depatman sante eta
kote w ap viv la.
 Kontakte Centers for Disease Control and Prevention(CDC) (Sant pou Kontwòl ak Prevansyon Maladi):- Rele 1-800-232-4636 (1-800-CDC-INFO) oswa
- Ale sou sitwèb CDC nan www.cdc.gov/vaccines

Vaccine Information StatementMMR Vaccine
2/12/2018

Haitian Creole

42 U.S.C. § 300aa-26

Office use only